
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 128
                                                               din 30 iulie 2020
privind modificarea Statului de funcții al Direcției de Asistență Socială Sighișoara

Consiliul Local al Municipiului Sighișoara, întrunit în ședință ordinară,

                 Luând act de proiectul de hotărâre, înregistrat cu nr. 17.147/20.07.2020 și la Consiliul Local Sighișoara cu nr. 17.461/23.07.2020, de referatul de aprobare, înregistrat cu nr. 17.148/20.07.2020, al Primarului municipiului, în calitate de inițiator, calitate conferită de prevederile art. 136 alin. (1) coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 84/29.03.2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia, modificată și completată prin Hotărârea Consiliului Local Sighișoara nr. 263/20.12.2018, cu modificările și completările ulterioare;
Având în vedere Regulamentul de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018 și actualizat prin Hotărârea Consiliului Local Sighișoara nr. 154/31.07.2018;
Având în vedere concursul de promovare în gradul profesional imediat superior celui deținut, organizat de Direcția de Asistență Socială Sighișoara, în data de 06.07.2020, în conformitate cu prevederile Hotărârii Guvernului nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare;

Având în vedere Raportul de evaluare a perioadei de stagiu a funcționarului public debutant, înregistrat la Direcția de Asistență Socială Sighișoara cu nr. 1.558/20.07.2020, prin care se propune numirea doamnei Belea Nicoleta în funcția publică definitivă de consilier, clasa I, grad profesional asistent;

Ținând cont de prevederile art. 409 alin. (1) și alin. (3) lit. a), art. 475 lit. a) și art. 621 alin. (3) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare și de prevederile Hotărârii Guvernului nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare;
Luând în considerare prevederile art. 60 alin. (3) și art. 601 - art. 604 din Legea nr. 188/1999 privind Statutul funcționarilor publici, republicată, cu modificările și completările ulterioare;
Ținând cont de prevederile art. 79 - art. 851 și ale art. 122 alin. (1) din Hotărârea Guvernului nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare;
Văzând prevederile Legii - cadru nr. 153/2017 privind salarizarea personalului plătit din fonduri publice, cu modificările și completările ulterioare, cu precădere cele ale art. 31 alin. (4) și alin. (5), precum și prevederile Hotărârii Consiliului Local Sighișoara nr. 4/29.01.2019 privind stabilirea salariilor de bază aferente funcțiilor publice și contractuale din cadrul familiei ocupaționale ,,Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara;
Având în vedere Raportul de specialitate al Direcției de Asistență Socială Sighișoara cu nr. 1.563/20.07.2020, înregistrat la Municipiul Sighișoara cu nr. 17.149/20.07.2020, prin care se propune şi se justifică transformarea unor funcții publice de execuție din Statul de funcții al Direcției de Asistență Socială Sighişoara, precum și modificarea, în mod corespunzător, a Statului de funcții al acesteia;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. a) și lit. d), alin. (3) lit. c), alin. (7) lit. b) și alin. (14), art. 139 alin. (1) și ale art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ș T E:
Art. 1. Se aprobă transformarea unor funcții publice de execuție din cadrul Direcției de Asistență Socială Sighișoara, după cum urmează:

-  funcția publică de execuție de consilier juridic, clasa I, grad profesional principal din cadrul Compartimentului Juridic și Contencios, ocupată de domnul Șerban Dragoș - Sorin, în funcția publică de execuție de consilier juridic, clasa I, grad profesional superior;
- funcția publică de execuție de consilier, clasa I, grad profesional asistent din cadrul Compartimentului Comunicare, Registratură, Relații cu Publicul și Evaluare Inițială, ocupată de doamna Raț Maria - Carmen, în funcția publică de execuție de consilier, clasa I, grad profesional principal;

- funcția publică de execuție de consilier, clasa I, grad profesional debutant din cadrul Compartimentului Resurse Umane, Salarizare, Sănătatea și Securitatea Muncii – Biroul Economico - Financiar, Resurse Umane, Informatică, Monitorizare și Analiză Statistică, ocupată de doamna Belea Nicoleta, în funcția publică de execuție definitivă de consilier, clasa I, grad profesional asistent.
Art. 2. Date fiind prevederile art. 1 din prezenta hotărâre, Statul de funcții al Direcției de Asistență Socială Sighișoara se modifică în mod corespunzător, potrivit anexei nr. 1, care face parte integrantă din prezenta hotărâre.
Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara și Direcția de Asistență Socială Sighișoara.
Art. 4. Prin grija Secretarului General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Directorului Executiv al Direcției de Asistență Socială Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

          Sîrbu Ioan - Iulian      

                                               Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Serviciul Resurse Umane și Administrare Sistem Informatic;

  1 ex. Biroul Buget, Contabilitate, Salarizare – Direcția Economică;

  2 ex. Direcția de Asistență Socială Sighișoara.
10 ex.
B.A. 
